Diari Oficial de la Generalitat Valenciana


Sumari del DOGV 9846, del 10-05-2024 (2024/4127)

Extracte de la Resolució de 18 d'abril de 2024, de la rectora de la Universitat d'Alacant, per la qual es convoquen els premis a treballs final de grau i treballs final de màster de la Càtedra Bretxa Digital Generacional, de la Universitat d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4127


Data del document
:   18-04-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 18 d'abril de 2024, de la rectora de la Universitat d'Alacant, per la qual es convoquen els premis a treballs final de grau i treballs final de màster de la Càtedra Bretxa Digital Generacional, de la Universitat d'Alacant. [2024/4127]  
BDNS (identif.): 756118.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/756118)  
  
Primer. Beneficiaris  
Podran obtenir la condició de beneficiari i sol·licitar aquest premi els estudiants matriculats en qualsevol universitat de la Comunitat Valenciana que hagen presentat els treballs de final de grau (TFG) i treballs finals de màster (TFM) en:  
- convocatòria ordinària o extraordinària del curs 2022/2023  
- convocatòria ordinària o extraordinària del curs 2023/2024  
No s'hi podran tornar a presentar aquells treballs que han participat en convocatòries anteriors a aquesta. La participació i la concessió del premi estan condicionades a la defensa i l'aprovació del treball corresponent, dins de les convocatòries establides anteriorment.  
  
Com a requisit, tots els treballs que es presenten hauran d'abordar el fenomen de la bretxa digital generacional de manera expressa. Els objectius, hipòtesis, marcs metodològics o propostes realitzades hauran de reflectir explícitament l'orientació cap a aquest fenomen, de manera que les diferents parts del treball queden integrades i no únicament s'enuncie el tema en un o diversos apartats.  
  
Segon. Objecte  
L'objectiu principal d'aquests premis és la promoció i la difusió de l'activitat docent i investigadora sobre bretxa digital generacional.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 22 d'abril de 2024, en la següent URL:  
https://www.boua.ua.es/Acuerdos/DescargarAcuerdo/50084  
  
Quarta. Quantia  
La dotació de les ajudes és d'un màxim de 1.000,00 euros.  
El nombre de premis que cal atorgar són dos, en dues categories:  
- millor treball final de grau  
- millor treball final de màster  
Dotació dels premis: 500 €, cadascun.  
Els premis podran ser declarats deserts si cap dels treballs presentats reunix els requisits suficients per a meréixer-ne la concessió. La puntuació mínima requerida per a la concessió del premi és d'un 7 (10 és la màxima puntuació que pot obtindre's).  
  
Cinqué. Termini de presentació de sol·licituds  
El termini per a la presentació de sol·licituds comença l'1 de maig de 2024 i finalitza el 30 de setembre del 2024.  
Aquesta convocatòria es publicarà en el BOUA amb caràcter informatiu.  
  
Sisé. Altres dades  
Criteris d'adjudicació  
La valoració els treballs es farà, en una única fase, a partir de l'anàlisi i la discussió de la documentació presentada per cada participant. S'atorgarà un màxim de 10 punts, amb la distribució de criteris següent:  
  
Qualificació obtinguda: màxim de 4 punts  
Rellevància dels treballs: màxim de 2 punts  
  
  
Originalitat de la proposta: màxim de 2 punts  
Plantejament i disseny del treball: màxim de 2 punts  
  
Alacant, 18 d'abril de 2024.- El director de Relacions i Projectes Institucionals (p. d. Resolució de 04.01.2021): Juan Llopis Taverner.